**Κόνιτσα 22/07/2022**

**ΔΕΛΤΙΟ ΤΥΠΟΥ**

**ΑΠΟΧΗ ΠΑΡΑΤΑΞΕΩΝ κ. ΠΑΠΑΣΠΥΡΟΥ ΚΑΙ κ. ΣΠΑΝΟΥ ΑΠΟ ΤΙΣ ΣΥΝΕΔΡΙΑΣΕΙΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ**

Αγαπητοί συνδημότες,

Στις 21-07-2022 είχε προγραμματιστεί συνεδρίαση του Δημοτικού Συμβουλίου δια ζώσης με σοβαρά θέματα. Ακολουθήθηκαν όλες οι προβλεπόμενες εκ του νόμου διαδικασίες. Οι παρατάξεις των κυρίων Α. Παπασπύρου και Β. Σπανού απείχαν για μια ακόμα φορά από τη συνεδρίαση, εκτός από τη Δημοτική Σύμβουλο κυρία Κατερίνα Δημάρατου και η συνεδρίαση αναβλήθηκε.

Υπήρχε λόγος;

Δυστυχώς πασχίζουν με κάθε τρόπο να προκαλούν προβλήματα στην εύρυθμη λειτουργία του Δήμου. Το μόνο που τους ενδιαφέρει είναι το πολιτικό τους μέλλον.

Δεν πρόκειται, κύριοι, να σας ακολουθήσουμε στον πολιτικό σας κατήφορο. Θα συνεχίσουμε να αγωνιζόμαστε για τα συμφέροντα των δημοτών μας, υπηρετώντας το κοινό καλό.

Από το Γραφείο Δημάρχου